**Oppsummering møte i fagråd for utstillinger og arrangement 12. september 2023, Munin UTKAST**

|  |  |
| --- | --- |
| Møtte:  | Bernt, Ingrid, Lise Mariann, Tove (leder) |
| Sted:  | Munin |
| Referent: | Tove |
|  |  |

**Saker til drøfting:**

Sakene ligger i Teams: [2023 04 Sakspapirer](https://studntnu.sharepoint.com/%3Af%3A/r/sites/o365_Fagrdforutstillingerogarrangement/Shared%20Documents/General/M%C3%B8tepapirer/2023/2023%2004%20Sakspapirer?csf=1&web=1&e=1DLbxA)

**FFUA 07/23: Prosjektstyring av utstillingsprosjekter**

*Kort bakgrunn:*

*Det er behov for samordning og helhetlig tenking rundt hvordan museets utstillingsprosjekter styres og ledes. Spesielt trengs koordinasjon rundt turnovere i februar/mars 2024. Det er også en gjentagende usikkerhet rundt beslutningspunkter for forslag/ønsker/innspill om nye utstillingsprosjekter.*

Tove orienterte om første møte i det nye «prosjektlederforum», som er de prosjektlederne som leder utstillingsprosjekter. Møtet var 6. september, og Randi Wenche, Kristin, Ellen og Tove deltok.

Det ble gjort et vesentlig arbeid som i 2018 ble avsluttet med maler basert på omforent metodikk rundt prosjektledelse, som også speiler metodikken som læres i NTNUs prosjektlederkurs. Dette arbeidet virker ikke å ha blitt videreført. Prosjektlederne vil nå gå gjennom malene og teste dem i praksis, med mål om å gjøre nødvendige justeringer slik at de faktisk tas i bruk. Deres neste møte er 11. oktober.

**FFUA 07/23: Forslag: Tidsmaskin 2034 i NTNU-rommet**

*Kort bakgrunn:*

*NTNU-rommet (Skogen) står tomt og stengt når Neandertalerne avsluttes. Det kan være mulig å planlegge for ny utstilling med åpning høst 2024. Direktøren har et forslag, basert på metodikk fra Rob Hopkins («What if?»). Hans skal levere M2 før møtet. OBS: «Tidsmaskin» er IKKE utstillingstittel, men foreløpig prosjekttittel.*

Hans leverte M2, som fagrådet fikk lest gjennom før møtet. Fagrådet synes ideen e god og at dette er en relevant og interessant tematikk for utstilling i NTN-rommet. Det trengs mer arbeid for å spisse historiefortellingen, samt bedre beskrivelser av aktivitet, interaksjon og dialog i prosjektet. Fagrådet utfordrer på å finne noen deltagere som vi ikke vet hva vil si på forhånd. Det bør også ses på muligheter for ekstern finansiering. Prosjektet må kunne brukes av Skoletjenesten og passe med læremål/læreplan som gjør skolebesøk mulig.

I dette prosjektet vil prosess være like viktig som produkt. Fagrådet ønsker at «Tidsmaskin 2034» både skal bli svært vellykket som utstilling og prosjekt, samt være en pilot for nytenkende arbeidsmetoder i utstillingsproduksjonen vår. Derfor må prosjektet ha tid og folk til å kunne gjennomføre gode og grundige prosesser. Fagrådet konkluderer tydelig med at det ikke finnes rom for å åpne høst 2024, da vi må skjerme personalet som skal levere reåpning av museet i vår, samt Viking. Det er allerede svært stort press på personalressurser fram til høsten 2024.

Fagrådet ønsker at Tove blir prosjektleder for utstillingen, og at den planlegges for åpning primo 2025.

**FFUA 07/23: Innspill til NTNU Create**

*Kort bakgrunn:*

*Museet skal gi innspill til «NTNU Create». Det er et rektoroppdrag som skal være ferdig 15. november. Til 14. september skal «forberedelse input fagmiljø» være utfylt.*

Fagrådet synes det er utfordrende å få grep om hva NTNU Create skal være, når det ikke ble en TSO. Skal det være metodikk? En forskerskole? Det er utfordrende å konkretisere en tilbakemelding på hva museet kan bidra med, slik møteforberedelsen ba om. Tove (museets deltager) etterspør referat fra tidligere møte(r), for å se mer hva som er tenkt. Tove deltar på arbeidsmøte 3 i NTNU Create, og vil oppdatere fagrådet underveis.

**Eventuelt**

**FFUA 08/23: Tilbud om Doktor Proktors sensasjonelle samling av Dyr Du Skulle Ønske Ikke Fantes (DDSØIF)**

Vi har fått tilbud om vandreutstillingen fra NHM, og har gått gjennom materialet i forkant av møtet.

Fagrådet mener at denne ikke er aktuell for oss, og takker nei, men vi hører gjerne fra dem igjen om andre vandreutstillinger.

**FFUA 09/23 Exhibition Poison Offer**

Vi har fått tilbud om vandreutstillingen Exhibition Poison Offer

Fagrådet mener at denne ikke er aktuell for oss. Direktøren har allerede takket nei til tilbyder.

**FFUA 10/23 Retningslinjer personell og pliktarbeid i utstillinger:**

*Kort bakgrunn:*

*Objekter brukt i utstillingene som kommer fra samlingene blir tatt hånd om og skal håndteres av personale fra INH/IAK. I forbindelse med revisjonen av Arken ble det brukt flere stipendiater og deres pliktarbeid til støvtørking av objektene i Arken (og sikkert også vegger/hyller). Jeg har tidligere nevnt i fagrådet at vi gjerne stiller med mannskap i form av for eksempel pliktarbeidstimer når det er noe som skal gjøres i utstillingene. Nå kan enkelte hendelser tyde på at vi er kommet dit at litt mer avansert renhold, også er noe som det forventes at instituttene bidrar med. Jeg har derfor behov for at vi går opp noen linjer om hva som forventes at vi stiller opp på.*

Fagrådet er enig i at vi må ha klare rutiner for avansert renhold av utstillingsmateriale.

Tørrakvariet er aktuelt nå, utstillingen den står i er stengt nå og revideres fram til gjenåpning etter Neandertalerne. Det er mye finstøv i skapet.

Tove kontakter HMS-rådgiver Renate for å avklare om slikt renhold kan gjøres av interne, og igangsetter renhold av Tørrakvarie-skapet etter den avklaringen. Hun tar med Torkild B. på råd. Ingrids og Toves folk kan brukes på oppdraget, med opplæring, instruks og riktig beskyttelse og utstyr.

**FFUA 11/23 Oversettelse engelsk, ny rammeavtale**

Det er behov for oversettelse til engelsk av utstillingstekster ifm revisjonen av Forhistorie. NTNU har ny rammeavtale, men det er usikkert om det er en god løsning når det gjelder arkeologisk fagterminologi. Bernt foreslo at Lise Mariann kan høre om Elisabeth Peacock kan tenke seg et slikt oppdrag. Birgitte Skar kan spørres om gjennomgang og korrektur.

**Neste møte**

Neste møte i fagrådet er satt til 17. oktober kl. 13.

Da vil fagrådet gjerne ha:

* Orientering om besøkstall, besøkanalyser
* Orientering om planlagt konsept for magasinomvisninger